**การศึกษาผลสัมฤทธิ์ทางการเรียนและความพึงพอใจ**

**ต่อการเรียนไวยากรณ์ภาษาอังกฤษ**

**เรื่อง Present simple tense โดยการจัดการเรียนรู้ตามทฤษฎีคอนสตรัคติวิสต์**

**ของนักเรียนชั้นประถมศึกษาปีที่ 5**

**ปนัสยา ชูกลาง\* และ จันทร์ ติยะวงศ์\*\***

**\*นักศึกษาหลักสูตรศึกษาศาสตรมหาบัณฑิต สาขาวิชาหลักสูตรและการเรียนการสอน**

**คณะศึกษาศาสตร์ วิทยาลัยนครราชสีมา**

**อาจารย์ประจำคณะศึกษาศาสตร์ วิทยาลัยนครราชสีมา**

**e-mail.com:** [**Ployplpploy@gmail.com**](mailto:Ployplpploy@gmail.com)

**บทคัดย่อ**

การวิจัยครั้งนี้มีวัตถุประสงค์ 1) เพื่อเปรียบเทียบผลสัมฤทธิ์ทางการเรียนต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนรู้ตามทฤษฎีคอนสตรัคติวิสต์ของนักเรียนชั้นประถมศึกษาปีที่ 5 ระหว่างหลังเรียนกับก่อนเรียนและหลังเรียนกับเกณฑ์ร้อยละ 75 2) เพื่อศึกษาความพึงพอใจต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนรู้ตามทฤษฎีคอนสตรัคติวิสต์ของนักเรียนชั้นประถมศึกษาปีที่ 5 กลุ่มตัวอย่างที่ใช้ในการวิจัยในเรื่องนี้ คือ นักเรียนชั้นประถมศึกษาปีที่ 5 โรงเรียนสารสาสวิเทศน์นครราชสีมา จังหวัดนครราชสีมา ซึ่งได้มาจากการสุ่มตัวอย่างแบบกลุ่ม (Cluster Random Sampling ) มีจำนวนนักเรียน 17 คน เครื่องมือที่ใช้ในการวิจัยประกอบไปด้วย แผนการจัดการเรียนรู้ภาษาอังกฤษด้วยทฤษฎีคอนสตรัคติวิสต์ แบบวัดผลสัมฤทธิ์ทางการเรียนจำนวน 30 ข้อ ที่มีความสอดคล้องระหว่างข้อสอบกับวัตถุประสงค์ (IOC ) ตั้งแต่ 0.80 -1.00 และมีค่าความยาก (P) 0.20-0.80 ค่าอำนาจจำแนก (B) 0.20-1.00 ค่าความเชื่อมั่นทั้งฉบับโดยใช้สูตรของโลเวทมีค่า 0.93 และแบบสอบถามความพึงพอใจเป็นมาตราส่วนประมาณค่า (Rating Scale) 5 ระดับ จำนวน 20 ข้อ มีค่าความเชื่อมั่นทั้งฉบับโดยใช้สูตรสัมประสิทธิ์แอลฟ่าของครอนบัคเท่ากับ 0.71 สถิติที่ใช้ในการวิเคราะห์ข้อมูลคือค่าเฉลี่ย ค่าร้อยละ ส่วนเบี่ยงเบนมาตรฐานและการทดสอบสมมุติฐานการวิจัย โดยใช้ค่าสถิติ t-test dependent และ t-test One Sample

ผลการวิจัยพบว่า1) ผลสัมฤทธิ์ทางการเรียนโดยการจัดการเรียนรู้ตามทฤษฎีคอนสตรัคติวิสต์ มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ.01และมีผลสัมฤทธิ์ทางการเรียนหลังเรียนสูงกว่าเกณฑ์ร้อยละ 75 อย่างมีนัยสำคัญทางสถิติที่ระดับ .01 2) นักเรียนมีความพึงพอใจต่อการจัดการเรียนรู้แบบทฤษฎีคอนสตรัคติวิสต์ในระดับมาก

**คำสำคัญ**: การจัดการเรียนรู้ทฤษฎีคอนสตรัคติวิสต์, ผลสัมฤทธิ์ทางการเรียน, ความพึงพอใจ

**THE STUD OF ACHIEVEMENT AND SATISFACTION ON ENGLISH**

**GRAMMAR LEARNING OF PRESENT SIMPLE TENSE BY USING**

**CONSTRUCTIVIST THEORY OF GRADE 5 PUPILS**

**Panatsaya Chuklang\* and Jun Tiyawong\*\***

**\*Master of Education students Curriculum and Instruction, Faculty of Education,Nakhon Ratchasima College**

**\*\* Professor of the Faculty of Education**

**e-mail.com :** [**Ployplpploy@gmail.com**](mailto:Ployplpploy@gmail.com)

**ABSTRACT**

This study aims 1) to compare pre-and post-tests scores of students’ learning achievements, compared with 75% criterion-referenced standard and 2) To study the satisfaction in learning English grammar on Present simple tense based on the concept of constructivist theory of grade 5 pupils. The Cluster random sampling was employed with total of 17 students in the Grabe 5 pupils, Sarasas Witead Nakhonratchasima school,Nakhonratchasima Province. The research instruments consisted of 1) The constructivist theory embedded in the lesson plan 2) The 30-item students’ learning achievement test with the IOC between 0.80 -1.00 difficulty index (P) between 0.20-0.80 , the discrimination (B) between 0.20-1.00, and Lovett's reliability 0.93 . 3) The 20-item of the five-point Likert scale students’ satisfaction questionnaire with its reliability using Cronbach's alpha at 0.71 This current study is a one-group pretest-posttest design, and the statistical data analysis was employed including mean, percentage, and standard deviation (S.D.). The research assumption was checked by t-test dependent and t-test One Sample.

The results showed that 1) after employing the constructivist theory the post-test score of the learning achievement was higher than the pre-test score with a significant difference at 0.01 and higher than the 75% criterion-referenced standard with the significant difference at 0.01 2) The grade 5 were satisfied with the constructivist theory mean score which was categorized as the high satisfaction level

**Keywords:** the constructivist theory learning, students’ achievement, students’ satisfaction

**บทนำ**

**ความเป็นมาและความสำคัญของปัญหา**

กระทรวงศึกษาได้ประกาศใช้หลักสูตรแกนกลางการศึกษาขั้นพื้นฐานพุทธศักราช 2551 ในกลุ่มสาระการเรียนรู้ภาษาต่างประเทศตั้งแต่ระดับประถมศึกษาจนถึงมัธยมศึกษา ส่งเสริมให้ผู้เรียนได้ฝึกฝนการใช้ทักษะด้านภาษาอังกฤษซึ่งเป็นทักษะที่จำเป็นสำหรับผู้เรียน โดยมุ่งหวังให้ผู้เรียนมีเจตคติที่ดีต่อการเรียนภาษาอังกฤษสามารถใช้ภาษาอังกฤษเพื่อการสื่อสารในสถานการณ์ต่างๆ แสวงหาความรู้และเสริมสร้างทักษะการใช้ภาษาและสร้างศักยภาพในการคิดการทำงานอย่างสร้างสรรค์ในการประกอบอาชีพ และศึกษาต่อในระดับสูงขึ้น รวมทั้งมีความรู้ความเข้าใจในเรื่องราวและวัฒนธรรมอันหลากหลายของประชาคมโลกสามารถถ่ายทอดความคิดและวัฒนธรรมไปยังสังคมโลกได้อย่างสร้างสรรค์ (สำนักวิชาการและมาตรฐานการศึกษา, 2551)

จากนโยบาย และจุดเน้นการจัดการศึกษาของกระทรวงศึกษาธิการ จะเห็นได้ว่าภาษาอังกฤษมีความสำคัญต่อการศึกษาทุกระดับ ตั้งแต่ระดับประถมศึกษา มัธยมศึกษา อาชีวศึกษาระดับอุดมศึกษา และ ในชีวิตการทำงาน สำหรับผู้ใช้ภาษาอังกฤษเป็นภาษาที่สองหรือภาษาต่างประเทศ จำเป็นที่จะต้องใช้ภาษาอังกฤษให้คล่องแคล่วและถูกต้องตามหลักไวยากรณ์ในการสื่อสารภาษาอังกฤษให้เกิดประสิทธิภาพ และประสบความสำเร็จต้องอาศัยความเข้าใจทางด้านไวยากรณ์เป็นหลัก เพราะไวยากรณ์คือ กฎเกณฑ์ของภาษา เป็นส่วนหนึ่งที่สำคัญของภาษา การสอนไวยากรณ์จึงมีความสำคัญต่อการเรียนภาษาอังกฤษ ผู้เรียนที่เรียนภาษาอังกฤษเป็นภาษาต่างประเทศจะไม่ประสบความสำเร็จในการสื่อสาร และการสื่อความหมายในระดับสูง หากผู้เรียนขาดความรู้ทางไวยากรณ์ที่เหมาะสม (Dickins, M., Rea, & Edward, 1988)

ทฤษฎีคอนสตรัคติวิสต์เป็นสิ่งสำคัญที่ช่วยให้ผู้เรียนได้สร้างและพัฒนาองค์ความรู้เป็นทฤษฎีที่ให้ความสำคัญที่ตัวนักเรียน สอดคล้องกับแนวคิดของการจัดการเรียนการสอนที่เน้นนักเรียนเป็นสำคัญทฤษฎีนี้เน้นว่าความรู้เป็นสิ่งที่ถูกสร้างขึ้นโดยนักเรียน นักเรียนใช้ความรู้และประสบการณ์ที่มีอยู่เป็นพื้นฐานในการสร้างความรู้ใหม่ ซึ่งผู้สอนต้องจัดกิจกรรมให้เกิดการเรียนรู้อย่างเหมาะสมองค์ความรู้เกิดขึ้นในขณะที่นักเรียนปฏิบัติกิจกรรมหรือเกิดจากการแลกเปลี่ยนความคิดเห็นซึ่งกันและกัน หรือเกิดจากการทำความเข้าใจกับปัญหาอุปสรรคต่างๆ ที่เกิดขึ้นดังนั้น การเรียนรู้แบบนี้จึงเป็นการผสมผสานระหว่างสิ่งที่นักเรียนรู้แล้วกับสิ่งที่นักเรียนต้องเรียนใหม่ (อัมพร ม้าคะนอง, 2546) และเด็กจะพัฒนาในกลุ่มของสังคมที่จัดขึ้นการใช้กิจกรรมที่เหมาะสมควรจะเชื่อมความสัมพันธ์ระหว่างผู้เรียนมากกว่าที่จะแยกผู้เรียนจากคนอื่นๆ ครูตามแนวคิดกลุ่มคอนสตรัคติวิสต์ควรสร้างบริบทสำหรับการเรียนรู้ที่ผู้เรียนสามารถได้รับการส่งเสริมในกิจกรรมที่น่าสนใจซึ่งกระตุ้นและเอื้ออำนวยต่อการเรียนรู้แทนที่ครูผู้สอนที่เข้ามาสู่กิจกรรมการเรียนรู้ร่วมกับผู้เรียน (Duffy and D. J.Cunningham, 1996)

การสอนไวยากรณ์ว่าเป็นศูนย์กลางการสอนภาษามาเป็นเวลานาน ทฤษฎีเกี่ยวกับไวยากรณ์เกี่ยวข้องกับทฤษฎีการเรียนรู้อย่างมาก แม้ว่าการสอนไวยากรณ์ได้รับผลกระทบจากแนวคิดของการสอนภาษาเพื่อนำไปใช้ในการสื่อสาร แต่ผู้เรียนภาษาที่สองและภาษาต่างประเทศก็ยังคงจำเป็นต้องเรียนรู้เกี่ยวกับโครงสร้างไวยากรณ์อันเป็นพื้นฐานของการเรียนรู้ภาษา ความสำคัญของไวยากรณ์ไว้ว่าผู้เรียนภาษาอังกฤษเป็นภาษาที่สองจะไม่เกิดความเข้าใจและไม่สามารถสื่อสารภาษาในระดับสูงได้ ถ้าขาดความรู้ทางระบบไวยากรณ์ภาษาอังกฤษ และวิธีการประยุกต์โครงสร้างไวยากรณ์เหล่านั้นในการสื่อสาร จึงกล่าวได้ว่า ไวยากรณ์เป็นตัวบ่งชี้ถึงส่วนประกอบที่สำคัญที่สุดในการตีความของความเหมาะสมและถูกต้อง และเป็นเครื่องมือช่วยในการสื่อสารประสบผลสำเร็จ (Dickins & Woods, 1988) ซึ่งความถูกต้องทางไวยากรณ์เป็นองค์ประกอบพื้นฐานของระดับความเชี่ยวชาญภาษา (Level of Proficiency) สำหรับงานเพื่อการสื่อสารถ้าผู้เรียนไม่ได้รับการเรียนที่เน้นความถูกต้องทางไวยากรณ์จะมีผลต่อการส่งเสริมตัวป้อนออกทางภาษาที่เข้าใจได้ (Comprehensible Output) กล่าวคือ ผู้เรียนจะไม่สามารถพัฒนาระดับความเชี่ยวชาญได้เลย (Richards, 1985) นอกจากนี้การเรียนไวยากรณ์โดยให้เหตุผลว่าการเรียนไวยากรณ์เป็นสิ่งที่สำคัญมาก เนื่องจากเป็นเหมือนยานพาหนะที่สำคัญต่อการเรียนรู้ที่จะช่วยให้บุคคลคิดอย่างชัดเจนยิ่งขึ้น ไวยากรณ์นั้นเป็นตัวสะท้อนความคิด และช่วยให้มีความชำนาญในการเรียนภาษาต่างประเทศได้อย่างรวดเร็ว และช่วยให้ผู้เรียนมีความสามารถในการใช้ภาษาทั้งด้านการพูดและการเขียนเป็นไปตามกฎ ตามระเบียบ โครงสร้างที่ถูกต้องชัดเจนและการเรียนไวยากรณ์ทำให้ผู้เรียนเป็นผู้ฟัง ผู้พูด ผู้อ่านและผู้เขียนที่มีประสิทธิภาพมากยิ่งขึ้นด้วย (Weaver, 1979)

สภาพทั่วไปของโรงเรียนของโรงเรียนสารสาสน์วิเทศนครราชสีมา พบว่านักเรียนชั้นประถมศึกษาปีที่ 5 สามารถพูดภาษาอังกฤษสื่อสารกับครูต่างชาติและครูไทยได้ดี แต่นักเรียนไม่สามารถเขียนภาษาอังกฤษได้อย่างถูกต้องตามหลักไวยากรณ์จึงทำให้มีผลต่อผลสัมฤทธิ์ทางการเรียนวิชาภาษาอังกฤษ ไวยากรณ์จึงเป็นหลักสำคัญสำหรับการเรียนการสอนที่ผู้เรียนจะต้องเรียนรู้เพื่อนำไปใช้กับภาษาที่สองและเป็นสิ่งที่น่าสนใจสำหรับผู้เรียนทางด้านภาษาต่างประเทศ ผู้เรียนส่วนมากจะคิดว่าเป็นเรื่องยากและคงเป็นสาเหตุให้ผู้เรียนไม่ชอบเรียนวิชาภาษาต่างประเทศ เมื่อผู้เรียนคิดดังนั้นก็จะไม่ชอบที่จะศึกษาอย่างจริงจัง ซึ่งไวยากรณ์ยังเป็นศูนย์กลางของการเรียนการสอนในการเรียนรู้ทางภาษาด้านหนึ่งที่ผู้สอนสามารถนำรูปแบบคำ ประโยคโครงสร้าง และกฎระเบียบของการใช้งานมานำเสนอได้ ผู้เรียนสามารถนำมาใช้กับการสนทนาในชีวิตประจำวันได้เป็นอย่างดี ทางด้านผู้สอนภาษาต่างประเทศจะเน้นไวยากรณ์ในรูปแบบของกฎและระเบียบโครงสร้างจะทำให้ผู้เรียนที่ได้รับการเรียนการสอนไวยากรณ์อย่างชัดเจนจะสามารถเรียนรู้ทางด้านภาษาและโครงสร้างที่ถูกต้องตามหลักไวยากรณ์ ทำให้ผู้เรียนมีความสามารถใช้ในการสื่อสารได้อย่างถูกต้องชัดเจน

จากการศึกษาหลักการและงานวิจัยข้างต้น จึงทําใหผูวิจัยสนใจที่จะศึกษาผลสัมฤทธิ์ทางการเรียนและความพึงพอใจ

ต่อการเรียนไวยากรณ์ภาษาอังกฤษเรื่อง Present simple tense โดยการจัดการเรียนรู้ตามทฤษฎีคอนสตรัคติวิสต์ของนักเรียนชั้นประถมศึกษาปีที่ 5 โดยมีขั้นการจัดกิจกรรมการเรียนรู้ ดังนี้ 1) ขั้นนํา เป็นขั้นที่ผู้เรียนได้รับรู้จุดมุ่งหมายและมีแรงจูงใจในการเรียนรู้ 2) ขั้นทบทวนความรู้เดิมเป็นขั้นที่ผู้เรียนแสดงออกถึงความรู้ความเข้าใจ เดิม 3) ขั้นปรับเปลี่ยนความคิด เป็นขั้นที่สำคัญที่มีการแลกเปลี่ยนเรียนรู้ระหว่างกันและกันการสร้างความคิดใหม่จากการสาธิตหรือการทดลอง 4) ขั้นนําความคิดไปใช้ เป็นขั้นที่ผู้เรียนนําความคิด ใหม่ไปใช้แก้ปัญหาในสถานการณ์ใหม่ที่เกิดขึ้น และ 5) ขั้นทบทวน เป็นขั้นเชื่อมโยงความรู้เดิมกับความรู้ใหม่มีการสร้างองค์ความรู้ได้ด้วยตนเอง โดยผู้สอนได้นำแนวคิดทฤษฎีคอนสตรัคติวิสต์ (Constructivism) มาพัฒนาขึ้นและประยุกต์เป็นวิธีการสอนของตนเองซึ่งตามแนวคิดคอนสตรัคติวิสต์นั้นเชื่อว่าการเรียนรู้เป็นกระบวนการสร้างมากกว่าการรับความรู้ ขั้นตอนเหล่านี้จะทำให้เกิดการเรียนรู้ทางด้านไวยากรณ์เพื่อนำไปสู่การใช้ภาษาอังกฤษสื่อสารได้อย่างมีประสิทธิภาพและช่วยพัฒนาผลสัมฤทธิ์ทางการเรียนไวยากรณ์ภาษาอังกฤษผ่านแนวคิดทฤษฎีคอนสตรัคติวิสต์ ของ (driver and bell, (1986)

**วัตถุประสงค์ของการวิจัย**

1. เพื่อเปรียบเทียบผลสัมฤทธิ์ทางการเรียนต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนการสอนตามแนวคอนสตรัคติวิสต์ของนักเรียนชั้นประถมศึกษาปีที่ 5 ระหว่างหลังเรียนกับก่อนเรียน และ หลังเรียนกับเกณฑ์ร้อยละ 75

2.เพื่อศึกษาความพึงพอใจต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนการสอนตามแนวคอนสตรัคติวิสต์ของนักเรียนชั้นประถมศึกษาปีที่ 5

**สมมติฐานของการวิจัย**

1. ผลสัมฤทธิ์ทางการเรียนต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนการสอนตามแนวคอนสตรัคติวิสต์ของนักเรียนชั้นประถมศึกษาปีที่ 5 หลังเรียนสูงกว่าก่อนเรียน

2. ผลสัมฤทธิ์ทางการเรียนต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนการสอนตามแนวคอนสตรัคติวิสต์ของนักเรียนชั้นประถมศึกษาปีที่ 5 หลังเรียนสูงกว่าเกณฑ์ร้อยละ 75

**วิธีดำเนินการวิจัย**

1.ประชากรและกลุ่มตัวอย่าง

1.1 ประชากรที่ใช้ในการวิจัยในเรื่องนี้ เป็นนักเรียนชั้นประถมศึกษาปีที่ 5 โรงเรียนสารสาสน์วิเทศนครราชสีมา อำเภอเมือง จังหวัดนครราชสีมา ปีการศึกษา 2563 จำนวน 2 ห้องเรียน เป็นนักเรียนชั้นประถมศึกษาปีที่ 5/1 จำนวน 17 คน และนักเรียนชั้นประถมศึกษาปีที่ 5/2 จำนวน 16 คน รวมจำนวน 33 คน

1.2 กลุ่มตัวอย่างที่ใช้ในการวิจัยในเรื่องนี้ เป็นนักเรียนชั้นประถมศึกษาปีที่ 5 โรงเรียนสารสาสน์วิเทศนครราชสีมา

อำเภอเมือง จังหวัดนครราชสีมา ปีการศึกษา 2564 จำนวน 1 ห้องเรียน จำนวน 17 คน ซึ่งได้มาโดยแบบสุ่มแบบกลุ่ม (Cluster Random Sampling )

2. เครื่องมือที่ใช้ในการวิจัย ประกอบด้วย

2.1 แผนการจัดการเรียนรู้เรื่อง Present simple tense ของนักเรียนชั้นประถมศึกษาปีที่ 5 โดยการจัดการเรียนรู้ตามทฤษฎีคอนสตรัคติวิสต์ จำนวน 6 แผน

2.2 แบบทดสอบวัดผลสัมฤทธิ์ทางการเรียนภาษาอังกฤษ เรื่อง Present simple tense ของนักเรียนชั้นประถมศึกษาปีที่ 5 เป็นข้อสอบแบบปรนัย ชนิดเลือกตอบ 4 ตัวเลือก จำนวน 30 ขอ

2.3 แบบสอบถามความพึงพอใจโดยการจัดการเรียนรู้ตามทฤษฎีคอนสตรัคติวิสต์ เรื่องPresent simple tense ของนักเรียนชั้นประถมศึกษาปีที่ 5 เป็นแบบมาตราส่วนประมาณค่า 5 ระดับ ซึ่งมีการประเมิน 3 ด้าน ได้แก่ ด้านการเรียนการสอนแบบ constructivism ด้านเนื้อหา และด้านประโยชน์ จำนวน 20 ข้อ

3. การสร้างและหาคุณภาพเครื่องมือที่ใช้ในการวิจัย

3.1. แผนการจัดการเรียนรู้เรื่อง Present simple tense ของนักเรียนชั้นประถมศึกษาปีที่ 5 โดยการจัดการเรียนรู้ตามทฤษฎีคอนสตรัคติวิสต์ ดำเนินการสร้างดังนี้

1) ศึกษาแนวคิด ทฤษฎีหลักการจากเอกสาร และงานวิจัยการเรียนการสอนภาษาอังกฤษ แผนการจัดกิจกรรมการเรียนรู้ทฤษฎีคอนสตรัคติวิสต์

2) ศึกษาหลักสูตรสถานศึกษากลุ่มสาระการเรียนรู้ภาษาต่างประเทศ ชั้นประถมศึกษาปีที่ 5 ของโรงเรียนสารสาสน์วิเทศนครราชสีมา ตามหลักสูตรแกนกลางการศึกษาขั้นพื้นฐานพุทธศักราช 2551 ฉบับปรับปรุง 2560

3) ศึกษาแนวทางในการเขียนแผนการจัดการเรียนรู้จากเอกสารต่างๆและงานวิจัยที่เกี่ยวข้องกับการเขียนแผนการจัดการเรียนรู้

4) จัดทำกำหนดการจัดกิจกรรมการเรียนรู้แต่ละแผนการจัดการเรียนรู้

5) กำหนดหัวข้อในการเขียนแผนการจัดการเรียนรู้

6) วิเคราะห์มาตรฐาน ตัวชี้วัด สาระสำคัญและสาระการเรียนรู้ เพื่อวิเคราะห์เนื้อหาและเขียนจุดประสงค์ของการเรียนรู้ เรื่อง Present Simple Tense สำหรับนักเรียนชั้นประถมศึกษาปีที่ 5

7) เขียนแผนการจัดกิจกรรมการเรียนรู้ตามแนวคิดทฤษฎีคอนสตรัคติวิสต์ เรื่อง Present simple tense จำนวน 6 แผนการเรียนรู้ รวมทั้งสิ้น 17 ชั่วโมง

8) นําแผนการจัดกิจกรรมการเรียนรูที่ตามแนวคิดทฤษฎีคอนสตรัคติวิสต์ เรื่อง Present

simple tense ได้ใหอาจารยที่ปรึกษาตรวจสอบความถูกตอง แลวนำมาปรับปรุง

9) นำแผนการจัดการเรียนรู้ที่ผ่านอาจารย์ที่ปรึกษาวิทยานิพนธ์ตรวจสอบความถูกต้องแล้วนำเสนอต่อผู้เชี่ยวชาญทั้ง 5 ท่าน เพื่อตรวจสอบความถูกต้อง ความสอดคล้องของเครื่องมือและประเมินความเหมาะสมของเนื้อหา สาระสำคัญ สาระการเรียนรู้จุดประสงค์ สื่อ กระบวนการจัดกิจกรรมการเรียนรู้ และการวัดผลประเมินผล โดยใช้แบบประเมินความเหมาะสมของแผนการจัดการเรียนรู้ภาษาต่างประเทศ ซึ่งมาตราส่วนประมาณค่า 5 ระดับ คือ มากที่สุด มาก ปานกลาง น้อย และน้อยที่สุด จากนั้นนำข้อมูลความคิดเห็นของผู้เชี่ยวชาญมาหาคะแนนเฉลี่ย ค่าส่วนเบี่ยงเบนมาตรฐาน (S.D.) และแปลความหมายของระดับความเหมาะสม ตามเกณฑ์ในการแปลความหมายคะแนน มาตราส่วนประมาณค่า 5 ระดับ ดังนี้

4.51 – 5.00 เหมาะสมมากที่สุด

3.51 – 4.50 เหมาะสมมาก

2.51 – 3.50 เหมาะสมปานกลาง

1.51 – 2.50 เหมาะสมน้อย

1.00 – 1.50 เหมาะสมน้อยที่สุด

โดยยึดเกณฑ์เฉลี่ย 3.51 ขึ้นไปเป็นเกณฑ์ตัดสินว่าผู้เชี่ยวชาญมีความคิดเห็นว่าแผนการจัดการเรียนรู้มีคุณภาพเหมาะสม ผลการพิจารณาจากผู้เชี่ยวชาญ พบว่าแผนการจัดการเรียนรู้ภาษาต่างประเทศที่สร้างขึ้นมีค่าเฉลี่ยเท่ากับ 4.47 หมายถึง แผนการจัดการเรียนรู้ที่สร้างขึ้นมีความเหมาะสมอยู่ในระดับเหมาะสมมาก

10) นำแผนการจัดการเรียนรู้ที่ปรับปรุงแล้วไปทดลอง (Try-out) กับนักเรียนชั้นประถมศึกษาที่ 5 โรงเรียนสารสาสน์วิเทศนครราชสีมา อ.เมือง จ.นครราชสีมา ในภาคเรียนที่ 2 ปี การศึกษา 2563 จำนวน 16 คน

11) นำแผนการจัดการเรียนรู้มาปรับปรุงแก้ไข และเสนออาจารย์ที่ปรึกษาวิทยานิพนธ์เพื่อพิจารณาความถูกต้องอีกครั้ง แล้วจึงนำไปพิมพ์เป็นฉบับสมบูรณ์ เพื่อนำไปใช้จริงกับนักเรียนชั้นประถมศึกษาปีที่ 5 ภาคเรียนที่ 1 ปีการศึกษา 2564 โรงเรียนสารสาสน์วิเทศนครราชสีมา ซึ่งเป็นกลุ่มตัวอย่าง จำนวน 17 คน

3.2 การสร้างแบบทดสอบวัดผลสัมฤทธิ์ทางการเรียนและหาคุณภาพของแบบทดสอบวัดผลสัมฤทธิ์ทางการเรียน ไวยากรณ์ภาษาอังกฤษ เรื่องPresent simple tense โดยการจัดการเรียนรู้ตามทฤษฎีคอนสตรัคติวิสต์สำหรับนักเรียนชั้นประถมศึกษาปีที่ 5 ได้ดำเนินการสร้างและหาคุณภาพตามลำดับขั้นตอนดังนี้

1) ศึกษาหลักสูตร การศึกษาขั้นพื้นฐานพุทธศักราช 2551 กลุ่มสาระการเรียนรู้ภาษาต่างประเทศ เรื่อง Present Simple Tense ชั้นประถมศึกษาปีที่ 5

2) ศึกษาทฤษฎีและวิธีการสร้างข้อสอบ จากหนังสือเทคนิคการวัดผลการเรียนรู้ เพื่อเป็นแนวทางในการสร้างแบบทดสอบวัดผลสัมฤทธิ์

3) ดำเนินการสร้างแบบทดสอบวัดผลสัมฤทธิ์ทางการเรียนให้สอดคล้องกับสาระการเรียนรู้ และมาตรฐานการเรียนรู้ เรื่อง Present Simple Tense โดยเป็นแบบทดสอบปรนัยชนิดเลือกตอบ 4 ตัวเลือก รวม 40 ข้อ

4) นำแบบทดสอบที่สร้างขึ้นเสนออาจารย์ที่ปรึกษาวิทยานิพนธ์เพื่อตรวจสอบความถูกต้องและปรับปรุงแก้ไข

5) นำแบบทดสอบที่ปรับปรุงแก้ไขแล้วเสนอผู้เชี่ยวชาญ 5 ท่าน เพื่อหาค่าความสอดคล้องระหว่างข้อสอบกับจุดประสงค์การเรียนรู้ โดยใช้สูตร IOC (Rovinelli and Hambleton, 1977) เลือกข้อสอบที่มีค่า IOC ตั้งแต่ 0.80 ถึง 1.00

6) บันทึกผลการพิจารณาลงความเห็นของผู้เชี่ยวชาญทั้ง 5ท่าน แล้วหาค่าดัชนีความสอดคล้อง (Item Objective Congruence; IOC) เป็นรายข้อ แล้วนำผลการประเมิน ความสอดคล้องระหว่างข้อสอบกับจุดประสงค์การเรียนรู้มาวิเคราะห์หาค่าดัชนีความสอดคล้อง โดยใช้สูตร IOC (Rovinelli and Hambleton, 1977) ค่าดัชนีความสอดคล้อง (IOC) ระหว่าง 0.80-1.00 เป็นข้อสอบที่มีความตรงของข้อสอบ โดยการแสดงค่า ดัชนีความสอดคล้องของข้อสอบกับวัตถุประสงค์

7) นำแบบทดสอบไปทำการทดสอบ (Try - out) กับนักเรียนชั้นประถมศึกษาปีที่ 5 โรงเรียนสารสาสน์วิเทศนครราชสีมา อำเภอเมืองนครราชสีมา จังหวัดนครราชสีมา ในภาคเรียนที่ 2 ปีการศึกษา 2563 จำนวน 16 คน ซึ่งเคยเรียนเนื้อหานี้มาแล้ว เพื่อหาคุณภาพรายข้อ ซึ่งประกอบด้วยค่า ความยากง่าย และค่าอำนาจจำแนกของข้อสอบ

8) นำแบบทดสอบมาวิเคราะห์คะแนน โดยข้อที่ตอบถูกให้ 1 คะแนน ข้อที่ตอบผิดหรือไม่ตอบ ให้ 0 คะแนน

9) คัดเลือกข้อที่มีความยากง่าย ผลปรากฏว่า มีข้อสอบที่ผ่านเกณฑ์ทั้งหมด 30 ข้อ และคัดเลือกไว้ใช้ทั้งหมด 30 ข้อ ได้ค่าความยาก(P) อยู่ระหว่าง 0.20-1.00 และค่าอำนาจจำแนก (B) อยู่ระหว่าง 0.20-1.00

10) นำแบบทดสอบมาวิเคราะห์หาค่าความเชื่อมั่นของแบบทดสอบทั้งฉบับโดยใช้สูตรของ โลเวท (Lovett) ผลปรากฏว่าค่าความเชื่อมั่นของแบบทดสอบทั้งฉบับเท่ากับ 0.93

11) นำแบบทดสอบไปพิมพ์เป็นข้อสอบฉบับจริง เพื่อนำไปใช้เป็นแบบทดสอบก่อนเรียนและหลังเรียนกับนักเรียนชั้นประถมศึกษาปีที่ 5 ภาคเรียนที่ 1 ปีการศึกษา 2564 โรงเรียนสารสาสน์วิเทศนครราชสีมา อำเภอเมืองนครราชสีมา จังหวัดนครราชสีมา มีจำนวนนักเรียน 17 คน ซึ่งเป็นกลุ่มตัวอย่างที่ใช้ในการวิจัย

3.3 สร้างแบบสอบถามความพึงพอใจของนักเรียนที่มีต่อการเรียนไวยากรณ์ภาษาอังกฤษ เรื่อง Present Simple Tense ของนักเรียนชั้นประถมศึกษาปีที่ 5 โดยการจัดการเรียนรู้ตามทฤษฎีคอนสตรัคติวิสต์ผู้วิจัยได้ดำเนินการสร้าง และหาคุณภาพตามลำดับขั้นตอนดังนี้

1) ศึกษานิยาม ทฤษฎี เอกสารงานวิจัยที่เกี่ยวข้อง

2) นำข้อมูลที่ได้จากการศึกษามาสร้างแบบสอบถามมาตราส่วนประมาณค่า (Rating Scale) ตามวิธีของลิเคิร์ท (Likert) จำนวน 20 ข้อ โดยการตรวจให้คะแนนใช้เกณฑ์ ดังนี้ (บุญชม ศรีสะอาด, 2545)

ระดับ 5 หมายถึง มีความพึงพอใจอยู่ในระดับมากที่สุด

ระดับ 4 หมายถึง มีความพึงพอใจอยู่ในระดับมาก

ระดับ 3 หมายถึง มีความพึงพอใจอยู่ในระดับปานกลาง

ระดับ 2 หมายถึง มีความพึงพอใจระดับน้อย

ระดับ 1 หมายถึง มีความพึงพอใจระน้อยที่สุด

ได้กำหนดเกณฑ์ในการแปลความหมายระดับค่าเฉลี่ย ตามเกณฑ์ต่อไปนี้ (สมนึก ภัททิยธนี, 2546)

4.51 – 5.00 หมายความว่า มีความพึงพอใจอยู่ในระดับมากที่สุด

3.51 – 4.50 หมายความว่า มีความพึงพอใจอยู่ในระดับมาก

2.51 – 3.50 หมายความว่า มีความพึงพอใจอยู่ในระดับปานกลาง

1.51 – 2.50 หมายความว่า มีความพึงพอใจอยู่ในระดับน้อย

1.00 – 1.50 หมายความว่า มีความพึงพอใจอยู่ในระดับน้อยที่สุด

3) นำแบบสอบถามที่สร้างขึ้น เสนออาจารย์ที่ปรึกษาวิทยานิพนธ์ เพื่อตรวจ และให้ข้อเสนอแนะ นำแบบสอบถามมาปรับปรุงแก้ไขข้อบกพร่องตามข้อเสนอแนะของอาจารย์ ที่ปรึกษาวิทยานิพนธ์

4) นำแบบสอบถามเสนอให้ผู้เชี่ยวชาญ จำนวน 5 ท่าน พิจารณาความเหมาะสมของข้อคำถามและความเที่ยงตรง (Validity) แล้วนำผลการพิจารณาไปหาค่าดัชนีความสอดคล้องระหว่าง ข้อคำถามกับพฤติกรรมชี้วัดด้านความพึงพอใจของนักเรียน

5) นำแบบวัดความพึงพอใจที่ผ่านการประเมินจากผู้เชี่ยวชาญมาวิเคราะห์ หาค่าดัชนีความสอดคล้องระหว่างข้อคำถามกับพฤติกรรมชี้วัด ด้านความพึงพอใจของนักเรียนใช้สูตรการหา IOC ผลการวิเคราะห์พบว่าได้ค่า IOC พบว่า IOC ตั้งแต่ 0.8 -1.00 เป็นข้อคำถามที่มีความเที่ยงตรงทุกข้อ จากนั้นนำแบบวัดความพึงพอใจมาปรับปรุงตามคำแนะนำของผู้เชี่ยวชาญ

6) นำแบบสอบถามความพึงพอใจไปทดลอง (Try - out) กับนักเรียนชั้นประถมศึกษาปีที่ 5 โรงเรียนสารสาสน์วิเทศนครราชีสมา ที่ไม่ใช่กลุ่มตัวอย่าง จำนวน 16 คน จากนั้นจึงนำมาหาความเชื่อมั่นของแบบสอบถาม โดยใช้สูตรสัมประสิทธิ์แอลฟ่าของครอนบัค (Cronbach) ได้ค่าความเชื่อมั่นของแบบสอบถามความพึงพอใจเท่ากับ 0.71 ซึ่งอยู่ในระดับเชื่อถือได้

7) นำแบบสอบถามความพึงพอใจไปจัดพิมพ์เป็นฉบับสมบูรณ์ เพื่อนำไปใช้เก็บรวบรวมข้อมูลต่อไป

4. การเก็บรวบรวมข้อมูล

4.1 การเก็บรวมรวมข้อมูลโดยผู้วิจัยดำเนินการจัดกิจกรรมตามแผนการจัดการเรียนรู้ภาษาต่างประเทศเรื่อง Present Simple tense ของนักเรียนชั้นประถมศึกษาปีที่ 5 โดยการจัดการเรียนรู้ตามทฤษฎีคอนสตรัคติวิสต์ ภาคเรียนที่ 1 ปีการศึกษา 2564 โรงโรงเรียนสารสาสน์วิเทศนครราชสีมา อำเภอเมืองนครราชสีมา จังหวัดนครราชสีมา จำนวน 17 คน โดยมีขั้นการจัดการเรียนรู้การเรียนไวยากรณ์ภาษาอังกฤษ เรื่อง Present simple tense ตามแนวคิดทฤษฎีคอนสตรัคติวิสต์ โดยอ้างอิงจากของ (Driver and Bell, 1986) มีขั้นตอนดังนี้

ขั้นที่ 1ขั้นอธิบายจุดประสงค์ของการเรียนรู้

ขั้นที่ 2 ขั้นทบทวนความรู้ความรู้เดิม

ขั้นที่ 3 ขั้นศึกษาข้อมูลและค้นคว้า

ขั้นที่ 4 ขั้นปรับเปลี่ยนความคิด

ขั้นที่ 5 ขั้นอภิปราย

ขั้นที่ 6 ขั้นสรุปผล

4.2 หลังจากสิ้นสุดการดำเนินการสอนทั้ง 6 แผน ผู้วิจัยนำแบบทดสอบวัดผลสัมฤทธิ์ทางการเรียนภาษาอังกฤษ เรื่อง Present Simple Tense และแบบสอบบถามความพึงพอใจที่หาคุณภาพของเครื่องมือแล้วมาทดสอบกับนักเรียนกลุ่มตัวอย่าง

5.การวิเคราะห์ข้อมูลและสถิติที่ใช้ในการวิเคราะห์ข้อมูล

5.1 การวิเคราะห์ข้อมูลตามวัตถุประสงค์การวิจัยข้อที่ 1 ผู้วิจัยใช้การวิเคราะห์หาค่าร้อยละ ค่าเฉลี่ยเลขคณิต ค่าส่วนเบี่ยงเบนมาตรฐาน และใช้ค่า t-test dependent ในการทดสอบสมมติฐาน

5.2 การวิเคราะห์ข้อมูลตามวัตถุประสงค์การวิจัยข้อที่ 2 ผู้วิจัยใช้การวิเคราะห์หาค่าร้อยละ ค่าเฉลี่ยเลขคณิต ค่าส่วนเบี่ยงเบนมาตรฐาน และใช้ค่า t-test One Sample ในการทดสอบสมมติฐาน

**ผลการวิจัย**

ตอนที่ 1 ผลการวิเคราะห์ผลสัมฤทธิ์ทางการเรียน

1.1 ผลการวิเคราะห์ผลสัมฤทธิ์ทางการเรียนก่อนเรียนและหลังเรียน

**ตารางที่ 1**  แสดงผลการวิเคราะห์ผลสัมฤทธิ์ทางการเรียนก่อนเรียนและหลังเรียน

|  |  |  |  |  |  |
| --- | --- | --- | --- | --- | --- |
| การทดสอบ | n | คะแนนเต็ม |  | S.D. | ค่า t |
| ก่อนเรียน | 17 | 30 | 9.47 | 1.98 | 21.48\*\* |
| หลังเรียน | 17 | 30 | 23.65 | 1.84 |

\*\* มีนัยสำคัญทางสถิติที่ระดับ .01 t(0.01 ; df = 16) = 2.5835

จากตารางที่ 1 แสดงว่าผลสัมฤทธิ์ทางการเรียนต่อการเรียนไวยากรณ์ภาษาอังกฤษ เรื่อง Present simple tense ตามแนวคิดทฤษฎีคอนสตรัคติวิสต์ ของนักเรียนชั้นประถมศึกษาปีที่ 5 ก่อนเรียนมีค่าเฉลี่ย เท่ากับ 9.47 ส่วนเบี่ยงเบนมาตรฐาน เท่ากับ 1.98 และมีผลสัมฤทธิ์ทางการเรียนหลังเรียนมีค่าเฉลี่ยน เท่ากับ 23.65 ส่วนเบี่ยงเบนมาตรฐาน เท่ากับ 1.84 เมื่อทดสอบความแตกต่างของผลสัมฤทธิ์ทางการเรียนก่อนเรียนและหลังเรียนโดยใช้สูตรค่าที (t-test dependent) พบว่า ค่า t เท่ากับ 21.48 และพบว่าคะแนนเฉลี่ยก่อนเรียนแตกต่างจากคะแนนเฉลี่ยหลังเรียนอย่างมีนัยสำคัญทางสถิติที่ระดับ .01 (t =2.57\*\*) แสดงว่าคะแนนเฉลี่ยหลังเรียนสูงกว่าคะแนนเฉลี่ยก่อนเรียนอย่างมีนัยสำคัญทางสถิติที่ระดับ .01

1.2 ผลการวิเคราะห์ผลสัมฤทธิ์ทางการเรียนหลังเรียนเทียบกับเกณฑ์

**ตารางที่ 2** แสดงผลการวิเคราะห์ผลสัมฤทธิ์ทางการเรียนหลังเรียนเทียบกับเกณฑ์ร้อยละ 75

|  |  |  |  |  |  |  |
| --- | --- | --- | --- | --- | --- | --- |
| n | คะแนนเต็ม |  | S.D. | คะแนนเกณฑ์  ร้อยละ 75 | คิดเป็นร้อยละ | ค่า t |
| 17 | 30 | 23.65 | 1.84 | 22.50 | 88.24 | 2.57\*\* |

\*\* มีนัยสำคัญทางสถิติที่ระดับ .01 t(0.01 ; df = 16) = 2.5835

จากตารางที่ 2 แสดงว่าผลสัมฤทธิ์ทางการเรียนต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนรู้ตามแนวคิดทฤษฎีคอนสตรัคติวิสต์ ของนักเรียนชั้นประถมศึกษาปีที่ 5 หลังเรียนเทียบกับเกณฑ์ร้อยละ 75 พบว่า ผลสัมฤทธิ์ทางการเรียนหลังเรียน มีค่าเฉลี่ย เท่ากับ 23.65 ส่วนเบี่ยงเบนมาตรฐานเท่ากับ 1.84 และคะแนนร้อยละของนักเรียนที่ผ่านเกณฑ์ 75 เท่ากับ 88.24 เมื่อทดสอบความแตกต่างของผลสัมฤทธิ์ ทางการเรียน โดยใช้สูตรค่าที (t-test One Sample) พบว่า ค่า t เท่ากับ 2.57 และพบว่า คะแนนหลังเรียนเรียนสูงกว่าเกณฑ์ร้อยละ 75 อย่างมีนัยสำคัญทางสถิติที่ระดับ .01

ตอนที่ 2 ผลการวิเคราะห์ความพึงพอใจโดยการจัดการเรียนรู้ตามทฤษฎีคอนสตรัคติวิสต์

**ตารางที่ 3**  ผลการวิเคราะห์ความพึงพอใจต่อการเรียนตามแนวคิดทฤษฎีคอนสตรัคติวิสต์

|  |  |  |  |  |
| --- | --- | --- | --- | --- |
| รายการประเมิน |  | S.D. | แปลผล | ลำดับ |
| 1. ด้านการเรียนการสอน | 4.52 | 0.16 | มากที่สุด | 1 |
| 2. ด้านเนื้อหา | 4.49 | 0.13 | มาก | 2 |
| 3. ด้านประโยชน์ | 4.42 | 0.14 | มาก | 3 |
| ภาพรวม | 4.48 | 0.05 | มาก | - |

จากตารางที่ 3 แสดงว่าความพึงพอใจต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนรู้ตามทฤษฎีคอนสตรัคติวิสต์ ของนักเรียนชั้นประถมศึกษาปีที่ 5 พบว่า โดยภาพรวมอยู่ในระดับมาก (= 4.48, S.D. = 0.05) โดยด้านที่มีความพึงพอใจในระดับมากที่สุด คือ ด้านการเรียนการสอน (= 4.52, S.D. = 0.16) รองลงมา คือ ด้านเนื้อหา (= 4.49, S.D. = 0.13) และด้านที่มีความพึงพอใจในระดับต่ำที่สุด คือ ด้านประโยชน์ ( = 4.42, S.D. = 0.14) จึงสรุปได้ว่า ความพึงพอใจต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนรู้ตามทฤษฎีคอนสตรัคติวิสต์ ของนักเรียนชั้นประถมศึกษาปีที่ 5 อยู่ในระดับมาก

**สรุปผลการวิจัย อภิปรายผล และข้อเสนอแนะ**

**สรุปผลการวิจัย**

1. ผลสัมฤทธิ์ทางการเรียนต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนรู้ตามทฤษฎีคอนสตรัคติวิสต์ของนักเรียนชั้นประถมศึกษาปีที่ 5 มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 และผลสัมฤทธิ์ทางการเรียนหลังเรียนสูงกว่าเกณฑ์ร้อยละ 75

2. ความพึงพอใจของนักเรียนชั้นประถมศึกษาปีที่ 5 ต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนรู้คอนสตรัคติวิสต์ อยู่ในระดับมาก

**อภิปรายผล**

1. ด้านผลสัมฤทธิ์ทางการเรียน จาการวิจัยพบว่า ผลสัมฤทธิ์ทางการเรียนต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนรู้ตามทฤษฎีคอนสตรัคติวิสต์ของนักเรียนชั้นประถมศึกษาปีที่ 5 มีผลสัมฤทธิ์ทางการเรียนหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 และผลสัมฤทธิ์ทางการเรียนหลังเรียนสูงกว่าเกณฑ์ร้อยละ 75 ตามที่กำหนดไว้ ที่เป็นเช่นนี้อภิปรายได้ว่า ขั้นตอนในการสอนไวยากรณ์ภาษาอังกฤษตามแนวคิดทฤษฎีคอนสตรัคติวิสต์ของผู้สอนจะเน้นให้ผู้เรียนสร้างองค์ความรู้ด้วยตนเองจากการค้นคว้า การสรุปกฎไวยากรณ์ โดยการแลกเปลี่ยนความคิดเห็นจากเพื่อน ช่วยกันทำกิจกรรมการแลกเปลี่ยนความคิด และได้แก้ไขปัญหาร่วมกับผู้เรียนคนอื่น ทำให้เกิดการปรับเปลี่ยนโครงสร้างทางปัญญา สามารถเข้าใจและใช้ไวยากรณ์ได้อย่างถูกต้อง ซึ่งตรงกับแนวคิดของ เพียเจต์. (Piaget, 1972) ที่กล่าวไว้ว่า ทฤษฎีพัฒนาการทางสติปัญญาของบุคคล โดยผู้เรียนจะต้องสร้างองค์ความรู้ด้วยการลงมือกระทำ ผู้เรียนจะเกิดการกระตุ้นจากปัญหา และทำให้เกิดการขัดแย้งทางปัญญา ทำให้ผู้เรียนซึมซาบข้อมูลหรือประสบการณ์ใหม่ เข้าไปสัมพันธ์กับความรู้หรือโครงสร้างทางปัญญาที่มีอยู่เดิม ทำให้ผู้เรียนเกิดการเรียนรู้ใหม่ด้วยตัวเอง สามารถอธิบายหลักการและนำความรู้มาใช้ในการปฏิบัติพัฒนาต่อยอดความรู้ไปสู่ภายนอก กลายเป็นความจำระยะยาว ซึ่งสอดคล้องกับงานวิจัยของ นิตยา ฉิมวงศ์. (2551) ที่กล่าวเกี่ยวกับการจัดการเรียนรู้ตามแนวคิดทฤษฎีนี้ว่าการจัดการเรียนการสอนตามทฤษฎีคอนสตรัคติวิสต์ซึ่งเป็นแนวทางให้ผู้เรียนได้รู้จัก ซักถามข้อสงสัย คิดวิเคราะห์ สรุปประเด็นสำคัญหาเหตุผลและแก้ไขปัญหาได้ด้วยตนเอง

ทั้งนี้อาจเป็นผลเนื่องมาจากมีขั้นการจัดกิจกรรมการเรียนรู้ที่ประยุกต์จาก Driver & Bell. (1986) ดังนี้โดยมีขั้นการจัดการเรียนรู้ 8 ขั้น ขั้นที่ 1 ขั้นทดสอบก่อนเรียน (Pre-test ) ขั้นที่ 2 ขั้นอธิบายจุดประสงค์ของการเรียนรู้และข้อตกลงในชั้นเรียน ขั้นที่ 3 ทบทวนความรู้ความรู้เดิม ขั้นที่ 4 ให้นักเรียนศึกษาหาความรู้ เรื่อง Present Simple Tense เป็นรายบุคคล ขั้นที่ 5 ปฏิบัติกิจกรรมกลุ่ม โดยผู้เรียนแต่ละคนเสนอแนวทางในการแก้ปัญหาที่แตกต่างกันไปตามความสามารถและประสบการณ์เดิมของแต่ละบุคคล แล้วนำมาร่วมกันอภิปรายในกลุ่มย่อย สอดคล้องกับแนวคิด อำพร อินทรปัญญา. (2554) ที่กล่าวว่า ขั้นการลงมือแก้ปัญหา เป็นขั้นที่นักเรียนเลือกทางเลือกที่เหมาะสมเพื่อเป็นแนวทางในการแก้ปัญหา การที่นักเรียนสามารถแก้ปัญหาที่หลากหลายคล้ายคลึงกับสถานการณ์เดิมจะช่วยให้นักเรียนสามารถนำไปประยุกต์ใช้ในการแก้ปัญหาที่เกิดขึ้นจริงในชีวิตประจำวันได้ และช่วยให้ผู้เรียนได้ฝึกฝนทักษะเพื่อให้เกิดความรู้ความเข้าใจที่แท้จริง ขั้นที่ 6 นำเสนอผลงานหน้าชั้นเรียน สอดคล้องกับแนวคิดของ พรสวรรค์ สีป้อ.(2546) ที่กล่าวว่าประโยชน์ของการให้นักเรียนได้นำเสนอวิธีการแก้ปัญหาต่อชั้นเรียน คือ นักเรียนมีส่วนร่วมในบทเรียนอย่างกระตือรือร้น แสดงวิธีคิดได้อย่างอิสระ เป็นการสนับสนุนวิธีการคิดที่หลากหลายนักเรียนแต่ละคนมีโอกาสแสดงวิธีคิดของตนเองรวมทั้ง เรียนรู้ในวิธีคิดของคนอื่น เพื่อสามารถนำคำตอบมาอภิปรายและเปรียบเทียบกัน และยังสอดคล้องกับแนวคิดของ เวชฤทธิ์ อังกนะภัทรขจร. (2555) ที่กล่าวว่า ผู้สอนควรส่งเสริมให้นักเรียนเกิดการไตร่ตรองและการได้มาซึ่งความรู้ในบริบทของกิจกรรม ขั้นที่ 7 ครูสรุปเนื้อหาและชมเชยนักเรียนในการนำเสนอผลงานหน้าชั้นเรียนและให้รางวัล ขั้นที่ 8ทำแบบทดสอบหลังเรียน ซึ่งเป็นแบบทดสอบชุดเดียวกันกับแบบทดสอบก่อนเรียน ส่งผลทำให้นักเรียนมีสามารถสอบผ่านเกณฑ์ได้ ดังนั้นแผนการจัดการเรียนรู้ไวยากรณ์ภาษาอังกฤษ เรื่อง Present simple tense ผู้วิจัยได้ทำการจัดการเรียนรู้แบบกลุ่มซึ่งแบ่งออกเป็น 4 กลุ่มตามชื่อหมวดของสัตว์ได้แก่ กลุ่ม Dog , กลุ่ม Cat ,กลุ่ม Birds และกลุ่ม Lion ซึ่งการจัดการเรียนรู้แบบกลุ่มจะช่วยเพิ่มความเข้าใจในเนื้อหาของบทเรียนให้นักเรียนได้มากขึ้น จึงทำให้นักเรียนมีค่าเฉลี่ยของคะแนนสอบสูงเป็นไปตามเกณฑ์ที่ตั้งไว้ และที่สำคัญก็ยังช่วยให้นักเรียนได้มีโอกาสเรียนรู้จากการทำงานเป็นกลุ่มซึ่งสอดคล้องกับแนวคิดของ Yager. (1991) กล่าวว่า นักเรียนจะต้องมีส่วนร่วมในการสืบค้นคว้าหาความรู้และสามารถแก้ไขปัญหาได้ ฝึกคิด ฝึกปฏิบัติทำงานเร่วมกันได้และการแลกเปลี่ยนการเรียนรู้กันภายในกลุ่มเพื่อให้นักเรียนได้ใช้ความคิดของตนเองมาก

2.ด้านความพึงพอใจของนักเรียนชั้นประถมศึกษาปีที่5 ต่อการเรียนไวยากรณ์ภาษาอังกฤษ เรื่อง Present simple tense โดยการจัดการเรียนรู้ตามทฤษฎีคอนสตรัคติวิสต์ พบว่า นักเรียนมีความพึงพอใจต่อการเรียนไวยากรณ์ภาษาอังกฤษ เรื่อง Present simple tense โดยใช้แนวคิดทฤษฎีคอนสตรัคติวิสต์ในระดับ มาก เมื่อพิจารณความพึงพอใจรายด้านพบว่า ด้านเนื้อหาความพึงพอใจต่อการเรียนไวยากรณ์ภาษาอังกฤษ เรื่อง Present simple tense โดยภาพรวมอยู่ในระดับ มาก เพราะว่า การแบ่งกลุ่มในการจัดการเรียนรู้ เป็นการเปิดโอกาสให้นักเรียนได้มีส่วนร่วมในการแสดงความคิดเห็น ร่วมกันอภิปราย มีความเป็นกันเอง ส่งผลให้นักเรียนมีความเข้าใจในการจัดการเรียนรู้ ซึ่งสอดคล้องกับ ทิศนา แขมณี. (2547) ที่กล่าวว่า การเปิดโอกาสให้นักเรียนร่วมกันแลกเปลี่ยนความคิดเห็นกับเพื่อนๆ มีการอภิปราย ซักถาม เป็นการสร้างบรรยากาศทำให้รู้สึกความสบายใจและเกิดการเรียนรู้อย่างมีความสุขตามการจัดการเรียนรู้ด้วยทฤษฎีคอนสตรัคติวิสต์ ทั้งนี้ด้านการจัดการเรียนรู้โดยใช้ใช้แนวคิดทฤษฎีคอนสตรัคติวิสต์และด้านประโยชน์อยู่ในระดับ มากที่สุดเช่นกัน เนื่องจาก การจัดการเรียนรู้มุ่งเน้นให้นักเรียนรู้จักมีส่วนร่วมในกิจกรรม รู้จักค้นคว้าหาข้อมูล และสามารถช่วยกันแก้ไขปัญหาได้สอดคล้องกับงานวิจัยของ จุฑารัตน์ พิมพ์ไทยสง. (2562) ที่ได้ศึกษา ผลการจัดการเรียนรู้การอ่านภาษาอังกฤษเพื่อความเข้าใจตามแนวทฤษฎีConstructivism นักเรียนชั้นมัธยมศึกษาปีที่ 3 พบว่า นักเรียนมี ความพึงพอใจต่อภาษาอังกฤษโดยรวมอยู่ในระดับมาก โดยสอดคล้องกับงานวิจัยของ Yilmaz. (2008) ที่กล่าวว่า การสอนในรูปแบบการสร้างองค์ความรู้ด้วยตนเองทำให้การจัดการเรียนรู้ภายในห้องเรียนนั้นมีประสิทธิภาพมากขึ้น ซึ่งสอดคล้องกับงานวิจัยของ Lillian. (2010) ที่กล่าวว่าวิธีการเรียนรู้แบบคอนสตรัคติวิสต์มาใช้ในการจัดการเรียนรู้ พบว่านักเรียนมีความรับผิดชอบ รู้จักขวนขวายหาความรู้ด้วยตนเอง มีความเชื่อมั่นในตนเองมีวิจารณญาณ มีความกระตือรือร้นในการค้นหาความรู้และมีประสิทธิภาพในการเรียนเพิ่มมากขึ้น

**ข้อเสนอแนะ**

1. ข้อเสนอแนะการนำผลการวิจัยไปใช้

1.1 จากผลการวิจัยพบว่า การจัดการเรียนรู้ทฤษฎีคอนสตรัคติวิสต์ ทำให้นักเรียนมีผลสัมฤทธิ์ทางการเรียนสูงขึ้น ดังนั้นจึงควรนำการจัดการเรียนรู้ทฤษฎีคอนสตรัคติวิสต์ไปใช้กับนักเรียนช่วงชั้นอื่น และวิชาอื่นต่อไป

1.2 ควรจัดทำคู่มือการจัดการเรียนรู้แบบในการสอนวิชาภาษาอังกฤษสาหรับครูผู้สอนวิชาภาษาอังกฤษที่สนใจในการจัดการเรียนรู้ทฤษฎีคอนสตรัคติวิสต์

1.3ควรเผยแพร่การจัดการเรียนรู้ทฤษฎีคอนสตรัคติวิสต์ในการสอนวิชาภาษาอังกฤษโดยการจัดทำใบความรู้เกี่ยวกับการจัดการเรียนรู้ทฤษฎีคอนสตรัคติวิสต์ให้กับผู้ปกครองในการช่วยสนับสนุนการเรียนของบุตรหลานของตน

2. ข้อเสนอแนะในการวิจัยต่อไป

2.1 ควรทำการเปรียบเทียบผลสัมฤทธิ์ทางการเรียนไวยากรณ์ภาษาอังกฤษตามแนวคิดคอนสตรัคติวิสต์ควบคู่ไปกับกิจกรรมอื่นๆ ที่ส่งผลต่อผลสัมฤทธิ์ทางการเรียนกลุ่มสาระการเรียนรู้ภาษาต่างประเทศ ในหน่วยการเรียนรู้อื่นๆ และนักเรียนในระดับชั้นอื่นๆ ด้วย

2.2 ควรมีการทำชุดแบบฝึกทักษะการเรียนรู้ร่วมกับการเรียนไวยากรณ์ภาษาอังกฤษตามแนวคิดคอนสตรัคติวิสต์

2.3 ควรศึกษาผลการใช้แนวคิดคอนสตรัคติวิสต์ต่อกระบวนการเรียนรู้และคุณลักษณะอันพึงประสงค์

**เอกสารอ้างอิง**

กระทรวงศึกษาธิการ. (2552). **หลักสูตรแกนกลางการศึกษาขั้นพื้นฐาน พุทธศักราช 2551.** กรุงเทพฯ: ชุมนุมสหกรณ์การเกษตร

แห่งประเทศไทย.

จุฑารัตน์ พิมพ์ไทยสง. (2562). **การพัฒนาการจัดการเรียนรู้การอ่านภาษาอังกฤษเพื่อความเข้าใจ ตามแนวทฤษฎีคอนสตรัคติ**

**วิสต์สำหรับนักเรียนชั้นมัธยมศึกษาปีที่ 3**. ปริญญาการศึกษา มหาบัณฑิต สาขาวิชาหลักสูตรและการสอน,

มหาวิทยาลัยมหาสารคาม

ทิศนา แขมมณี. (2554). **ศาสตร์การสอน : องค์ความรู้เพื่อการจัดกระบวนการเรียนรู้ที่มีประสิทธิภาพรูปแบบการเรียนการ**

**สอนทางเลือกที่หลากหลาย** พิมพ์ครั้งที่ 14. กรุงเทพฯ: สำนักพิมพ์แห่งจุฬาลงกรณ์.

นิตยา ฉิมวงศ์. (2551). **การเปรียบเทียบความสามารถในการคิดอย่างมีวิจารณญาณและผลสัมฤทธิ์ทางการเรียนกลุ่มสาระการ**

**เรียนรู้คณิตศาสตร์ เรื่อง ความน่าจะเป็นนักเรียนชั้นมัธยมศึกษาปีที่ 3 ที่ได้รับการสอนโดยใช้รูปแบบการเรียนรู้ตามทฤษฎีคอนสตรัคติวิสต์ และการสอนปกติ.** ปริญญาศึกษามหาบัณฑิต, สาขาการวิจัยการศึกษา มหาวิทยาลัยมหาสารคาม.

บุญชม ศรีสะอาด. (2545)**. การวิจัยเบื้องต้น**.พิมพ์ครั้งที่ 7. กรุงเทพฯ. สุวีริยาสาส์น.

พรสวรรค์ สีป้อ. (2550). **สุดยอดวิธีสอนภาษาอังกฤษ นาไปสู่การจัดการเรียนรู้ของครูยุคใหม่.**กรุงเทพฯ: อักษรเจริญทัศน์.

อัมพร ม้าคนอง. (2546).**การสอนและการเรียนรู้**. กรุงเทพฯ: โรงพิมพ์แห่งจุฬาลงกรณ์มหาวิทยาลัย.

เวชฤทธิ์ อังกนะภัทรขจร. (2555). **ครบเครื่องเรื่องควรรู้สำหรับครูคณิตศาสตร์ หลักสูตรการสอนและการวิจัย**. กรุงเทพฯ

สำนักวิชาการและมาตรฐานการศึกษา. (2551). **หลักสูตรแกนกลางการศึกษาขั้นพื้นฐานพุทธศักราช 2551**. กรุงเทพฯ :

อำพร อินทรปัญญา. (2554). **การพัฒนากิจกรรมการเรียนรู้คณิตศาสตร์ตามแนวคิดทฤษฎีคอนสตรัคติวิสต์ที่เน้นทักษะการ**

**แก้ปัญหาและการคิดวิเคราะห์เรื่องการประยุกต์ของสมการเชิงเส้นตัวแปรเดียวสำหรับนักเรียนชั้นมัธยมศึกษาปีที่ 2.**

วิทยานิพนธ์ คณะศึกษาศาสตร์ มหาวิทยาลัยขอนแก่น.

Dickins, M., P., Rea, & Edward, G. W. (1988). **Some Criteria for the Development of Communicative**

**Grammar Tasks**. Oxford: Oxford University Press.

Duffy, T. M., & D. J. Cunningham. (1996). **Constructivism: Implication for the Design and Delivery of**

**Instruction** H. o. R. f. E. C. a. Technology Ed. New York.

Lillian, K. (2010). **Constructivism in pharmacy school**. Available online at www. Sciencedirect .com

Piaget, J. (1972). **Intellectual evolution for adolescent to adulthood**. Human Development, 19.

Richards, J. C. (2001). **Curriculum Development in Language Teaching**. Cambridge: Cambridge University.

Yager, R. E. (1991). **The constructivist learning model: Towards real reform in scienceeducation**. Science

Teacher.

Yilmaz, K. (2008). **Constructivism** : Its Theoretical Underpinnings, Variations, andImplications for Classroom

Instruction. Journal Articles Reports-Descriptive.

Dickins, M., P., Rea, & Edward, G. W. (1988). **Some Criteria for the Development of Communicative**

**Grammar Tasks**. Oxford: Oxford University Press.

Driver, R., & Bell. (1986). **Students Thinking and the Learning of Science**; **A Constructivist View**. School

Science Review, 67(240), 443–456.

Richards, J. C. (2001). **Curriculum Development in Language Teaching**. Cambridge:

Cambridge University Press.

Rovinelli,R.J. and Hambleton,R .K. **“On the Use Content Specialiats in the Assessment of**

**Criterin Reference Test Item Validity,”** Dutch Journal of Educational Research. 2,1977 : 49-60